CELEX: 62014TN0211
Language: mt
Date: 2014-04-03 00:00:00
Title: Kawża T-211/14: Rikors ippreżentat fit- 3 ta’ April 2014 – Klement vs UASI – Bullerjan (Forma ta’ forn)

28.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 245/16
            
         Rikors ippreżentat fit-3 ta’ April 2014 – Klement vs UASI – Bullerjan (Forma ta’ forn)
   (Kawża T-211/14)
   2014/C 245/22
   Lingwa tal-kawża: l-Ingliż
   
      Partijiet
   
   
      Rikorrent: Toni Klement (Dippolddiswalde, il-Ġermanja) (rappreżentant: J. Weiser, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Bullerjan GmbH (Isernhagen-Kirchhorst, il-Ġermanja)
   
      Talbiet tar-rikorrent
   
   
               —
            
            
               tirriforma d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tad-9 ta’ Jannar 2014 fil-Każ R 927/2013-1, b’mod illi l-appell ippreżentat mir-rikorrent jiġi milqugħ u t-trade mark Komunitarja Nru 3723822 tkun revokata fl-intier tagħha;
            
         
               —
            
            
               sussidjarjament, tannulla d-deċiżjoni kkontestata;
            
         
               —
            
            
               tikkundanna lill-UASI u, jekk ikun il-każ, lill-proprjetarju tat-trade mark Komunitarja/l-eventwali intervenjenti għall-ispejjeż ta’ dawn il-proċedimenti u tal-proċedimenti ta’ appell quddiem l-UASI.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal revoka: it-trade mark tridimensjonali li tirrapreżenta forn, għal prodotti fil-klassi 11 – reġistrazzjoni ta’ trade mark Komunitarja Nru 3 7 23  822.
   
      Proprjetarju tat-trade mark Komunitarja: il-parti l-oħra quddiem il-Bord tal-Appell
   
      Parti li qed titlob ir-revoka tat-trade mark Komunitarja: ir-rikorrent
   
      Deċiżjoni tad-Diviżjoni tal-Kanċellazzjoni: ċaħda tat-talba għal revoka
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 51(1)(a) tar-Regolament Nru 207/2009 mal-Artikolu 15 tar-Regolament dwar it-trade mark Komunitarja.